ข้อใดกล่าวถึงการลงทุนในกองทุน REIT ของสิงคโปร์ ไม่ถูกต้อง
ก. เพิ่มโอกาสในการหากลุ่มกองทุนที่มีผลประกอบการที่ดีและเติบโตต่อเนื่องเข้ามาในพอร์ตการลงทุน
ข. มีปัจจัยพื้นฐานที่มั่นคง
ค. เพิ่มโอกาสการกระจายการลงทุนในอุตสาหกรรมที่เกี่ยวข้องกับ New Economy
ง. ช่วยกระจายความเสี่ยงการลงทุนได้ค่อนข้างดี
คำตอบที่ถูกต้องได้แก่ ข.  เนื่องจาก เพราะกล่าวถึงกองทุนอสังหาริมทรัพย์ และ REIT ของไทย ที่กองทุนโครงสร้างพื้นฐานและโทรคมนาคมของไทยมีความน่าสนใจ

กองทุนอสังหาริมทรัพย์ และ REIT ของไทย มีความน่าสนใจลงทุนในหลายกลุ่มอุตสาหกรรม โดยเฉพาะกลุ่มที่จะได้รับประโยชน์โดยตรงจากการกลับมาเปิดประเทศ ไม่ว่าจะเป็น 

1. ห้างสรรพสินค้า ที่กลับมาเปิดบริการได้ตามปกติและคาดว่าการให้ส่วนลดค่าเช่าจะทยอยลดลง 

2. โรงแรม น่าจะมีโอกาสปรับตัวดีขึ้นตามปริมาณการเดินทางและผู้เข้าพัก 

3. ศูนย์แสดงสินค้า ที่สามารถกลับมาจัดงานนิทรรศการและงานอีเวนต์ได้อีกครั้ง คิดเป็นสัดส่วนมากกว่า 40% ในดัชนี SETPREIT 
นอกจากนี้กองทุนโครงสร้างพื้นฐานและโทรคมนาคมของไทยยังมีความน่าสนใจ เนื่องจากมีปัจจัยพื้นฐานที่มั่นคง อัตราการเช่าเต็มพร้อมปรับขึ้นค่าเช่าตามสัญญาได้ และได้รับผลกระทบไม่มากจากโควิด

ส่วนการลงทุนในกองทุน REIT ของสิงคโปร์จะช่วยกระจายความเสี่ยงการลงทุนได้ค่อนข้างดี เนื่องจากสินทรัพย์มีความหลากหลายทั้งในด้านการกระจายการลงทุนในอุตสาหกรรมและภูมิศาสตร์ เป็นการเพิ่มโอกาสในการหากลุ่มกองทุนที่มีผลประกอบการที่ดีและเติบโตต่อเนื่องเข้ามาในพอร์ตการลงทุน รวมถึงโอกาสการกระจายการลงทุนในอุตสาหกรรมที่เกี่ยวข้องกับ New Economy โดยมีกลุ่มอุตสาหกรรมที่น่าสนใจลงทุน เช่น 

1. ห้างสรรพสินค้า ที่ผลประกอบการมีแนวโน้มผ่านจุดต่ำสุดไปแล้วและเริ่มกลับมาปรับตัวดีขึ้นจากการเปิดเมือง และการกลับมาทำงานที่ออฟฟิศของหลายบริษัทจะช่วยให้จำนวนคนใช้บริการห้างสรรพสินค้ากลับเข้าสู่ภาวะปกติ 

2. อาคารสำนักงาน ที่อยู่ในช่วงกำลังฟื้นตัว จากความต้องการเช่าพื้นที่ของออฟฟิศเกรด A จากกลุ่ม Co-Working Spaces และกลุ่มบริษัทเทคโนโลยีที่ขยายตัวมากขึ้นในช่วงวิกฤต 

3. อุตสาหกรรม โดยเฉพาะกลุ่ม Logistics และ Data Center ที่มีแนวโน้มเติบโตดีต่อเนื่องจากอุปสงค์ด้านอีคอมเมิร์ซและอิเล็กทรอนิกส์ เพราะได้รับผลกระทบจากการแพร่ระบาดไวรัสโควิดค่อนข้างจำกัด
ความรู้ทางการเงิน